Euroopa Kohtu (neljas koda) 25. aprilli 2013. aasta otsus – komisjon vs. Ühendkuningriik
(kohtuasi C‑86/11)
Liikmesriigi kohustuste rikkumine – Maksustamine – Direktiiv 2006/112/EÜ – Artiklid 9 ja 11 – Siseriiklikud õigusnormid, mis lubavad mittemaksukohustuslastel kuuluda käibemaksugruppi, mida võib käsitada ühe käibemaksukohustuslasena
Maksualaste õigusaktide ühtlustamine – Ühine käibemaksusüsteem – Maksukohustuslased – Mõiste – Liikmesriikide õigus käsitada omavahel tihedalt seotud isikuid ühe maksukohustuslasena – Siseriiklikud õigusnormid, mis lubavad mittemaksukohustuslastel kuuluda käibemaksugruppi, mida võib käsitada ühe maksukohustuslasena – Kohustuste rikkumine – Puudumine (nõukogu direktiiv 2006/112, artikkel 11) (vt punktid 32–37 ja 40)
Ese
Liikmesriigi kohustuste rikkumine – Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, artiklite 9 ja 11 rikkumine (ELT L 347, lk 1) – Siseriiklikud õigusnormid, mille kohaselt on mittemaksukohustuslastel lubatud kuuluda käibemaksugruppi
Resolutsioon
1.
Jätta hagi rahuldamata.
2.
Mõista kohtukulud välja Euroopa Komisjonilt.
3.
Tšehhi Vabariik, Taani Kuningriik, Iirimaa ja Soome Vabariik kannavad ise oma kohtukulud.